Sthenelos (syn Kapanea)

Sthenelos (starogr. Σθένελος  – Sthenelos, latinsky Sthenelus) je v gréckej mytológii bol syn hrdinu Kapanea, jedného z veliteľov vojska vojny Siedmi proti Tébam a jeho manželky Euadny.Hyginus, Fabulae 97.

Po smrti argejského kráľa Ifida, ktorý prežil svoje deti, sa stal kráľom Argu syn jeho brata Kapanea Sthenelos.Pausanias, Periégésis tés Hellados, 2,18,5. 

Sthenelos sa potom s potomkami padlých bojovníkov vo vojne Siedmi proti Tébam, vypravil znova proti nepokoreným Tébam, aby pomstil smrť svojho otca.Homér, Iliada, 4,401. Táto tzv. vojenská výprava epigonov bola tentoraz už úspešná. Téby takmer bez strát dobyli a zničili. 

Sthenelos sa neskôr zúčastnil aj trójskej vojny ako vozataj vo vojsku kráľa Dioméda a po jeho boku neohrozene a oddane bojoval.Homér, Iliada, 2,559. Bol jedným z bojovníkov, ktorí sa v závere vojny ukrytí v trójskom koni dostali ľsťou za hradby Tróje a zapríčinili jej pád.Hyginus, Fabulae 108.

 Referencie  

 Literatúra 


Kategória:Postavy gréckej mytológie
Kategória:Trójska vojna